open-index/open-wikipedia-markdown huggingface dataset:
MV Ursa Major

**MV Ursa Major** oli vuonna 2009 rakennettu rahtilaiva, joka kulki Venäjän lipun alla upotessaan Välimerellä joulukuussa 2024. Sen pituus oli 142,47 metriä. Rakentaja oli Peene-Werft.

MV Ursa Majorin aiempia nimiä olivat Scan Britania, Hyundai Britania, EIT Palmina ja Sparta III. Ennen siirtymistään Venäjän lipun alaisuuteen se kulki Saksan, Mansaaren, Antigua ja Barbudan ja Belizen lippujen alla. Uppoamishetkellä aluksen omisti Venäjän puolustusministeriöön kytkeytyvä Oboronlogistika-yhtiö, jonka operoimista aluksista se oli suurin. Sen rahtikapasiteetti oli 1&nbsp;200 tonnia. MV Ursa Major oli Oboronlogistikan tavoin Yhdysvaltain pakotteiden kohteena vuodesta 2022.

## Uppoaminen
Espanjan meripelastus vastaanotti MV Ursa Majorilta ensimmäisen hätäkutsun huonon sään vallitessa 23. joulukuuta 2024. Alus upposi varhain 24. joulukuuta kansainvälisillä vesillä Espanjan ja Algerian välillä. Se oli lähtenyt Pietarista määränpäänään Vladivostok. Oboronlogistikan mukaan lastina oli satama- ja jäänmurtajakalustoa. Mediazonan mukaan MV Ursa Major oli kuljettanut vuosien ajan rahtia Venäjän joukoille Syyriaan.

Oboronlogistikan mukaan MV Ursa Major upposi kolmen räjähdyksen jälkeen. Oboronlogistika piti uppoamista terroristisena tekona. Venäjän ulkoministeriön mukaan laivan konehuoneessa oli tapahtunut räjähdys. Uppoamisen jälkeen 14 miehistön jäsentä pelastettiin Cartagenan satamaan Espanjaan ja kaksi oli kadoksissa.

## Lähteet
Georgian mielenosoitukset 2024

**Georgiassa alkoivat laajat mielenosoitukset lokakuussa 2024** pidettyjen parlamenttivaalien jälken. Mielenosoittajien mukaan vaalitulos oli peukaloitu ja vaalit siksi epäreilut. Maan istuva presidentti Salome Zurabišvili on antanut tukensa mielenosoittajille.

## Tausta
Georgiassa pidettiin parlamenttivaalit 26. lokakuuta 2024, jotka voitti Venäjälle myötämielinen Georgialainen unelma -niminen puolue. Maan keskusvaalilautakunta virallisti tuloksen opposition vastustuksesta huolimatta.

Vaaliviikonlopun jälkeisenä maanantaina kaduille kerääntyi tuhansittain mielenosoittajia, jotka protestoivat vaalien tulosta vastaan. Presidentti Zurabišvili puhui mielenosoittajielle syyttäen Georgialaista unelmaa vaalien varastamisesta. Hänen mukaansa Georgia on joutunut Venäjän vaalivaikuttamisen uhriksi kostona siitä, että maa päätti hakea Euroopan unionin jäsenyyttä. Zurabišvili myös kieltäytyi tunnustamasta vaalien tuloksia sekä rohkaisi tyytymättömiä georgialaisia osoittamaan mieltään.

## Tapahtumia
Parlamenttijoihtoiset valitsijamiehet kokoontuivat 14. joulukuuta valitsemaan Georgialle uuden presidentin välillisissä presidentinvaaleissa. Äärioikeistolainen poliitikko ja entinen jalkapalloilija Mikheil Kavelašvili, joka oli ainoa ehdokas, valittiin Zurabišvilin seuraajaksi. Zurabišvili on kuitenkin jo etukäteen ilmoittanut, ettei hyväksy Kavelašvilin valintaa eikä aio astua syrjään, koska "parlamentti on laiton eikä siten voi valita laillista presidenttiä".

Zurabišvili ilmoitti 22. joulukuuta olevansa valmis neuvottelemaan Georgialainen unelma -puolueen perustaja Bidzina Ivanišvilin kanssa. Jouluaattona Zurabišvili kutsui opposition ja kansalaisjärjestöjen edustajia keskustelemaan uusien vaalien järjestämisestä. Hän oli päivää aikaisemmin kertonut muodostavansa kansallisneuvoston aiheen tiimoilta. Jouluaattona Human Rights Watch kertoi julkilausumassaan, että Georgian poliisin käyttämät voimakeinot ovat "yleistä ja ilmeisesti rankaisevaa". Mielenosoittajien järjestö kuitenkin katsoi olleen suurimmaksi osaksi rauhallisia. 

Kavelašvili astui virkaan 29. joulukuuta, mutta koska Zurabišvili ei ole tunnustanut hänen valintaansa, presidentin viran haltija on ollut kiistanalainen. Kavelašvili vannoi virkavalansa suljettujen ovien takana parlamenttitalossa, mikäli oli ensimmäinen kerta, kun näin toimittiin maan historian aikana.

Yhdysvaltain edustajainhuoneen edustaja, ja ns. Yhdysvaltain Helsingin komission puheenjohtaja, Joe Wilson uhkasi 28. joulukuuta panna viikon päästä alulle lakialoitteen, jonka nojalla Yhdysvallat tunnustaisi Zurabišvilin Georgian lailliseksi presidentiksi kunnes maassa järjestettäisiin "vapaat ja reilut vaalit". Georgian pääministeri Irakli Kobakhidze kutsui Wilsonin uhkausta turhaksi.

## Lähteet
Teresa Ribera

**Teresa Ribera Rodríguez** (s. 1969, Madrid) on espanjalainen juristi ja poliitikko. Joulukuusta 2024 alkaen hän on Von der Leyenin II komission johtava varapuheenjohtaja toimialanaan puhdas, oikeudenmukainen ja kilpailukykyinen siirtymä.

Aikaisemmin hän oli Espanjan ekologisen siirtymän ministeri ja varapääministeri. Hän on ollut mukana korkean tason ilmastoneuvotteluissa vuosikymmenien ajan.

## Lähteet
Roxana Mînzatu

**Roxana Mînzatu** (s. 1980) on romanialainen  poliitikko. 

Mînzatu aloitti uransa integraationeuvonantajana vuonna 2004 valmistellen Romaniaa EU-jäsenyyteen, ja sen jälkeen hän on työskennellyt muun muassa konsultointiyritysten johtajana, Brașovin apulaisprefektinä sekä Romanian julkisten hankintojen uudistusstrategian ja lainsäädännön keskeisenä koordinaattorina.

Vuonna 2016 Mînzatu valittiin Romanian parlamenttiin, jossa hän edisti lainsäädäntöä muun muassa startupien tukemiseksi, tasa-arvoisen koulutuksen, digitaalisen opetuksen, naisten oikeuksien ja infrastruktuurihankkeiden hyväksi. Vuonna 2019 hän toimi myös Romanian Euroopan rahastojen ministerinä.

Vuonna 2021 hän perusti Ro Agora -konsulttiyrityksen ja työskenteli EU-rahoitteisissa koulutushankkeissa. Myöhemmin hän palasi julkishallintoon toimien valtiosihteerinä vuoteen 2024 asti.

Joulukuusta 2024 alkaen hän on Von der Leyenin II komission johtava varapuheenjohtaja toimialanaan sosiaaliset oikeudet sekä osaaminen, laadukkaat työpaikat ja varautuminen.

Mînzatulla on laaja kokemus eurooppalaisten rahastojen hallinnoinnista yksityisellä, kansalaisjärjestö- ja julkisella sektorilla. Hän oli Romanian ehdotus Euroopan komissaariksi, ja maan pääministeri Marcel Ciolacu kuvasi nimitystä historialliseksi saavutukseksi. Romania sai ensimmäistä kertaa EU-jäsenyytensä aikana komission varapuheenjohtajan paikan ja merkittävän portfolion, jonka alaisuudessa hallinnoidaan 235 miljardin euron, eli viidenneksen EU:n budjetista. Mînzatun vastuulla ovat muun muassa Euroopan sosiaalirahasto Plus, sosiaalinen ilmastorahasto ja Erasmus+ -ohjelma.

## Lähteet
Bến Thànhin kauppahalli

**Bến Thànhin kauppahalli** () on markkinapaikka Hồ Chí Minhin kaupungissa Vietnamissa. Paikka on ollut markkinapaikka 1600-luvulta lähtien ja nykyisen kauppahallin rakennuttivat ranskalaiset siirtomaaviranomaiset vuonna 1912. Kauppahalli on nykyisin paikallisten ja matkailijoiden suosima kauppapaikka.

## Kohde

Bến Thànhin kauppahalli sijaitsee Hồ Chí Minhin kaupungissa Vietnamissa. Kauppahallia ympäröi Cử Nhạcin liikenneympyrä eli entinen Rond Point Cuniac. Kauppahalliin kuuluu pieni kellotorni. Se on suosittu markkinapaikka niin paikallisten, kuin matkailijoidenkin keskuudessa. Myynnissä on sekalaista tavaraa, kuten vaatteita ja käsitöitä. Osa kauppahallista on niin sanottua märkämarkkina-aluetta, jossa myydään esimerkiksi kalaa ja eläviä kanoja. Osa hallista sisältää puolestaan katuruokapaikkoja. 

Vuonna 2024 avatuneen Hồ Chí Minhin kaupungin metron linja 1 alkaa kauppahallin asemalta. Lähellä kauppahallia on vietnamilaisen kenraali Trần Nguyên Hãnin (k. 1429) patsas. Trần tunnettiin sodasta Kiinan Ming-dynastiaa vastaan.

## Historia
nykyisen kauppahallin paikka on ollut markkinapaikka jo 1600-luvulla. Alkuperäinen markkinapaikka tuhoutui ranskalaisten hyökätessä Saigoniin. Kun ranskalaiset perustivat sodan lopputuloksena siirtomaan Kotšinkiinan siirtomaaviranomaiset kannustivat paikallisia kauppiaita palaamaan paikalle. Markkinapaikkaa pidettiin yllä, vaikka se1 tuhoutui jälleen tulipalossa vuonna 1870.

Saigonin tuolloinen ranskalainen pormestari Eugène Cuniac päätti rakennuttaa paikalle kauppahallin vuonna 1912. Hallia ympäröivä tie sai nimen Rond Point Cuniac pormestarin mukaan. Ranskalaiset kutsuivat usein uutta kauppahallia nimellä *Halles centrales*. Vuoteen 1940 saakka kauppahallin vieressä sijaitsivat myös kaksi Saigonin pääbussiasemaa.

## Lähteet
Lilla Tjärby

**Lilla Tjärby** on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1&nbsp;090 asukasta vuoden 2023 lopussa.

## Lähteet

## Aiheesta muualla
Murtunut latu

**Murtunut latu** (**Mika Myllylän muistomerkki**, työnimi *Rankka latu*) on Seppo Kalliokosken vuonna 2020 tekemä pronssipatsas hiihtäjä Mika Myllylästä. Haapajärven keskustassa kirjaston lähellä oleva patsas on 3,5 metriä korkea ja siinä on kuvattu vuoden 1999 Ramsaun MM-kisojen 50 kilometrin maaliintulon tunnelmaa. Patsaan mallina on ollut Kalliokosken suunnittelema puinen veistos vuodelta 2001. *Murtunut latu* -patsaskin tehtiin aluksi puuhun, ja siitä tehtiin pronssivalu, jossa näkyy puun syyt. Patsaan graniittinen jalusta on tehty kahdesta palasesta, kuin se olisi haljennut. Kirjaston seinällä patsaan luoteispuolella on listattuna kuparilaatassa Myllylän saavutukset.

Patsashanke käynnistyi vuonna 2013 Haapajärven nuorisovaltuuston aloitteesta ja sitä ajoi urheiluseura Haapajärven Kiilat yhdessä Haapajärven kaupungin kanssa. Hanketta on rahoitettu myös myymällä 1&nbsp;600 euron hintaisia pronssisia pienoispatsaita.

Tiedosto:Mika Myllylän patsas by Seppo Kalliokoski 2020 Haapajärvi 3.JPG|*Murtunut latu*. Jalusta on tehty kahdesta osasta ikään kuin se olisi murtunut.
Tiedosto:Mika Myllylän kunnialaatta Haapajärvi 2020.JPG|Kirjaston päädyssä on kunniataulu, jossa ovat Mika Myllylän saavutukset.


## Lähteet
Koalitio (Australia)

**Koalitio** () on kahden puolueen muodostama keskustaoikeistolainen allianssi Australiassa. Koalition muodostavat porvarillinen liberaalipuolue ja agraarinen kansallispuolue. Australian kaksipuoluejärjestelmän toinen poliittinen päävoima on keskustavasemmistolainen työväenpuolue. Hallitukset ovat perustuneet joko koalition tai työväenpuolueen määräenemmistöön. Koalitio muodosti hallituksen viimeksi vuodesta 2013 vuoteen 2022 asti, jolloin valta palasi työväenpuolueelle. Puolueista suurempi liberaalipuolue saa kannatuksensa porvarillisilta kaupunkilaisilta, kun taas kansallispuolue konservatiivisemmalta maaseudulta.

Tammikuussa 2026 koalitio hajosi johtuen sisäisistä erimielisyyksistä vihapuhelakien tiukennuksiin, joita työväenpuolueen johtama hallitus oli ehdottanut Bondi Beachin joukkoampumisen jälkeen. Helmikuussa 2026 liberaalipuolue ja kansallispuolue muodostivat koalition uudelleen.

## Lähteet
Carl Fredrik Sundvall

**Carl Fredrik Sundvall** (10. elokuuta 1754 Karlskrona – 24. elokuuta 1831 Tukholma) oli ruotsalainen arkkitehti. Hän edusti uusklassista tyylisuuntaa ja suunnitteli muun muassa kirkkoja sekä julkisia rakennuksia, kuten Uppsalan yliopiston Carolina Rediviva -kirjaston. Sundvall myös johti Skottorpinn ja Stjernsundin linnojen uudistustöitä. Sundvallin opettajana toimi hänen enonsa Carl Fredrik Adelcrantz, minkä lisäksi hän opiskeli Pariisissa ja teki opintomatkan Roomaan.
## Töitä

Carolina Rediviva (2588029240).jpg|Carolina Rediviva
Stjernsunds slott.JPG|Stjernsundin linna
Swedish castle Skottorp.jpg|Skottorpin linna

## Lähteet

## Aiheesta muualla
Bình Tâyn kauppahalli

**Bình Tâyn kauppahalli** () on markkinapaikka Hồ Chí Minhin kaupungissa Vietnamissa. Paikka on saanut alkunsa kiinalaisten kauppiaiden markkinapaikkana ja nykyinen kauppahalli rakennettiin 1920-luvun lopulla.

## Kohde

Bình Tâyn kauppahalli sijaitsee Chợ Lớnin kaupunginosassa Hồ Chí Minhin kaupungissa Vietnamissa Tháp Mườin tien varrella. kauppahallissa myydään sekalaista tavaraa. Osa kauppahallista on niin sanottua märkämarkkina-aluetta, jolla myydään kalaa ja lihaa. Osa hallista on kokonaan katuruokapaikkoja. Kauppahalli sijaitsee kaupungin kiinalaisvaltaisella alueella. 

## Historia
Nykyisen kauppahallin paikka oli aikanaan erityisesti kiinalaisten kauppiaiden markkinapaikka. Alkuperäinen tuli myöhemmin tunnetuksi ”vanhana” markkinapaikkana () ja se sijaitsi Nguyễn Trãi -tien varrella. Quách Đàm (1863–1927) oli riisillä erityisen vauraaksi tullut kauppias ja hän osti vähitellen maan markkinapaikalla. Alkuperäinen tuhoutui tulipalossa, jonka jälkeen nykyisen eli ”uuden” kauppahallin rakennustyöt alkoivat vuonna 1928 ja päättyivät vuonna 1930.

## Lähteet
Carolina Rediviva

**Carolina Rediviva** on Uppsalan yliopiston vuonna 1840 valmistunut kirjastorakennus. Sen nimi ”uudestisyntynyt Carolina” viittaa sekä 1700-luvulla purettuun Academia Carolina -rakennukseen että tuolloin vallassa olleeseen Kaarle XIV Juhanaan, joka oli valinnut rakennukselle paikan. Rakennuksen piirustukset laati arkkitehti Carl Fredrik Sundvall 1810-luvulla. Rakennustöitä johtanut Jacob Magnus Nordencreutz teki kuitenkin suunnitelmiin omia muutoksia, jotka yliopiston johto hyväksyi. Sundvall suuttui tästä ja vetäytyi hankkeesta. Hänen tilalleen tuli Carl Johan Hjelm. Rakennuksessa oli myös yliopiston juhlasali, kunnes uusi päärakennus valmistui 1880-luvulla ja Carolina Rediviva vapautui kokonaan kirjastokäyttöön. Rakennukseen on sittemmin tehty useita laajennuksia, kun kirjaston kokoelma on kasvanut.

Carolina Redivivassa on esillä Hopearaamattu.

## Turistikohteena
Kirjastossa on esillä näytteitä 400 vuoden aikana karttuneista kokoelmista. Kävijät voivat tutustua kirjoitustaidon kehitykseen tuhansien vuosien ajalta, kirjapainotekniikan syntyyn sekä siihen, miten painettu sana levitti tieteellisiä innovaatioita. Historiallisten asiakirjojen kautta avautuu myös näkymä yhteiskunnan ja demokratian kehitykseen menneinä aikakausina.

## Sisätiloja

Carolina Rediviva (2587195545).jpg|
Carolina Rediviva main reading room.jpg|
Carolina Rediviva (2588029240).jpg|

## Lähteet

## Aiheesta muualla
Pehr Osbeck

**Pehr Osbeck** (9. toukokuuta 1723 Hålanda – 23. joulukuuta 1805 Hasslöv) oli ruotsalainen pappi ja luonnontutkija. Hän opiskeli Carl von Linnén johdolla Uppsalan yliopistossa ja matkusti vuosina 1750–1752 Kiinaan, missä hän teki havaintoja paikallisista kasvi- ja eläinlajeista ja julkaisi ne matkakertomuksessaan *Dagbok öfwer en ostindisk resa åren 1750, 1751, 1752*. Hän toimi jonkin aikaa Carl Gustaf Tessinin kotipappina ja hänen luontoaiheisen yksityiskokoelmansa hoitajana Läckön linnassa, myöhemmin hänestä tuli Hasslövin kirkkoherra. Hän myös kirjoitti seudun historiikin *Utkast til beskrifning öfver Laholms prosteri*. Osbeck oli Ruotsin kuninkaallisen tiedeakatemian jäsen vuodesta 1758.
## Kuvia

Osbeckia muralis in Kadavoor.jpg|Osbeckin mukaan on nimetty melastomakasvien *Osbeckia*-suku. Kuvassa *Osbeckia muralis*.
Osbeck07.jpg|Osbeckin muistokivi hänen synnyinpaikallaan Hålandassa.

## Lähteet

## Aiheesta muualla
Sundvall

**Sundvall** tai **Sundwall** on seuraavien henkilöiden sukunimi:

* Carl Fredrik Sundvall (1754–1831), ruotsalainen arkkitehti
* Johan Matthias Sundwall (1793–1843), suomalainen filosofi ja professori
* Johannes Sundwall (1877–1966), suomalainen antiikintutkija
* Kjell Sundvall (s. 1953), ruotsalainen elokuvaohjaaja

## Katso myös
* Sundsvall
Blåhaj

**Blåhaj** (tyyliteltynä **BLÅHAJ**, sinihai ruotsiksi) on pehmolelu, jota valmistaa ja myy ruotsalainen yritys Ikea. Lelu on tullut tunnetuksi sosiaalisessa mediassa internet-meeminä erityisesti femboyden ja transsukupuolisten keskuudessa. Ikea on myös käyttänyt sitä maskottinaan joillakin alueilla.

## Rakenne
Blåhaj on metrin pituinen sinihaita jäljittelevä pehmolelu. Se on valmistettu kierrätetystä polyesteristä ja voidaan konepestä 40 asteessa.

Blåhaj’sta on saatavana myös pienempi 55 senttimetriä pitkä malli.

Blåhaj’lla ja muilla Ikean pehmoleluilla on kirjaillut silmät, koska muoviset silmät voisivat irrota ja aiheuttaa tukehtumisvaaran. Ikean mukaan kirjaillut silmät ovat myös kestävämpiä.

## Tuotanto ja jakelu
Ikea on myynyt Blåhaj’ta ainakin vuodesta 2010. Se oli ennen harmaa ja nimeltään ”klappar haj” (tyyliteltynä ”KLAPPAR HAJ”, ’paijattava hai’). Hai on ollut sininen ainakin vuodesta 2012 mutta vanha nimi oli käytössä sen jälkeenkin.

Syyskuussa 2021 syntyi kohu, kun Ikea ilmoitti Irlannin ja Singaporen Twitter-tileillään, että Blåhaj’n tuotanto lopetettaisiin huhtikuussa 2022. Sittemmin Ikea selvensi, että tuotannossa oli vain tilapäisiä ongelmia.

Blåhaj’t valmistetaan Indonesiassa ja Ludhianassa Intiassa.

Blåhaj’n suosion johdosta Ikea on myynyt sitä esittäviä kasseja mm. Taiwanissa ja Malesiassa. Lelu on esiintynyt myös kiinteistönvälittäjänä Ikean mainoksissa Japanissa. Malesiassa ja Taiwanissa Ikea myi Blåhaj’n näköisiä pullia. Hongkongissa Ikea mainosti Tsim Sha Tsuin myymäläänsä Blåhaj’lla ja sanaleikillä ”Tsim Shark Tsui” ( = hai).

## Kulttuuri-ilmiönä
Vuonna 2018 Blåhaj tuli tunnetuksi internet-meeminä, kun sosiaaliseen mediaan lähetettiin hauskoja kuvia siitä ihmisten kodeissa. Näihin aikoihin Blåhaj alettiin yhdistää seksuaali- ja sukupuolivähemmistöihin, erityisesti transsukupuolisuuteen. Ikean voitiin ymmärtää tunnustavan ilmiö, kun yhtiö käytti lelua mainoksissa, joissa se tuki Sveitsin äänestystä tasa-arvoisesta avioliittolaista vuonna 2021.

Jotkut transsukupuoliset ostavat Blåhaj’n tai saavat sen lahjaksi eräänlaisena riittinä, kun paljastavat suuntautumisensa. Marraskuussa 2022 Kanadan Ikea jakoi transsukupuolisille Blåhaj’ta, jotka olivat transsukupuolisten lipun värisiä ja joihin oli kirjailtu vastaanottajan nimi.

## Lähteet

## Aiheesta muualla
* Blåhaj Ikean sivustolla
Eino Leino -talo

**Eino Leino -talo** Kajaanin Paltaniemellä Paltajärven rannalla on kirjailija Eino Leinon (1878–1926) synnyinkodin Hövelön mukaan tehty muistotalo. Se kertoo kahden suomalaisen kirjailijan, Elias Lönnrotin ja Eino Leinon tarinaa. Talo otettiin käyttöön vuonna 1978. Se on auki kesäisin matkailijoille ja talvella sopimuksen mukaan.

## Katso myös
* Eino Leinon rintakuva

## Lähteet
Elliot Anderson

**Elliot Junior Anderson** (s. 6. marraskuuta 2002 Whitley Bay, North Tyneside, Englanti) on englantilainen jalkapalloilija, joka edusti nuorten maajoukkuetasolla Skotlantia, kunnes siirtyi edustamaan Englantia vuonna 2024. Hän on pelipaikaltaan keskikentän keskustan pelaaja. Hän edustaa Englannin Valioliigassa pelaavaa Nottingham Forestia.

Anderson pelasi Newcastle Unitedn juniorijoukkueissa. Ensimmäisen ottelunsa seuran edustusjoukkueessa hän pelasi FA Cupin kolmannen kierroksen ottelussa Arsenalia vastaan tammikuussa 2021. Valioliigassa hän debytoi samassa kuussa tultuaan loppuhetkillä kentälle niin ikään ottelussa Arsenalia vastaan. Hän ei pelannut tämän jälkeen kertaakaan Newcastlen ykkösjoukkueessa ennen kuin siirtyi kevätkauden 2022 käsittäneelle lainalle Bristol Roversiib. Hän pelasi seurassa 21 Englannin Kakkosliigan ottelua, joissa hän teki kahdeksan maalia ja antoi viisi maalisyöttöä.

Anderson pelasi kaudella 2022–2023 Newcastlessa 22 valioliigaottelua, joista kolmessa hän oli avauskokoonpanossa. Hän syötti yhden maalin. Kaudella 2023–2024 hän oli selkävamman vuoksi neljä kuukautta kentiltä sivussa, mutta pelasi kaikissa muissa 21 valioliigaottelussa, näistä kymmenessä avauskokoonpanossa. Hän antoi kaksi maalisyöttöä.

Anderson siirtyi Nottinghamiin 41,2 miljoonan euron siirtosummalla heinäkuussa 2024. Hän pelasi kaudella 2024–2025 kaikkiaan 37 valioliigaottelua, joista avauskokoonpanossa 33 ottelua. Hän teki maalin tammikuussa Southamptonia ja huhtikuussa Tottenhamia vastaan. Lisäksi hän antoi kuusi maalisyöttöä.

Anderson pelasi Skotlannin nuorisomaajoukkueissa. Vuodesta 2024 hän on pelannut Englannin alle 21-vuotiaiden maajoukkueessa. Hän on pelannut Englannin kaikissa neljässä ottelussa alle 21-vuotiaiden EM-kilpailuissa 2025.

## Lähteet
Murillo (brasilialainen jalkapalloilija)

**Murillo Santiago Costa dos Santos** eli **Murillo** (s. 4. heinäkuuta 2002 São Paulo) on brasilialainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Nottingham Forestia.

Murillo nousi Corinthiansin alle 20-vuotiaiden joukkueesta seuran edustusjoukkueeseen tammikuussa 2023. Ensimmäisen ottelunsa hän pelasi tultuaan vaihdosta kentälle Copa do Brasilin ottelussa Clube do Remoa vastaan saman vuoden huhtikuussa. Ensimmäisen ottelunsa Brasilian Serie A:ssa hän pelasi Palmeirasia vastaan huhtikuun lopulla. Hän pelasi elokuun puoliväliin mennessä Brasilian pääsarjassa kaikkiaan 13 ottelua, kaikki avauskokoonpanossa. Copa Sudamericanassa hän pelasi kolme ottelua.

Murillo siirtyi Englannin Valioliigan Nottinghamiin 12 miljoonan euron siirtosummalla elokuussa 2023. Ensimmäisen valioliigaottelunsa hän pelasi lokakuun alussa Brentfordia vastaan, ja oli loppukauden kaikissa 32 valioliigaottelussa avauskokoonpanossa. Hän antoi kauden aikana kaksi maalisyöttöä. Kaudella 2024–2025 hän pelasi 36 valioliigaottelua, kaikki avauskokoonpanossa. Hän teki maalin Newcastlea vastaan marraskuussa ja Crystal Palacea vastaan toukokuussa.

Murillo valittiin Brasilian jalkapallomaajoukkueeseen ensimmäisen kerran marraskuussa 2024. Ensimmäisen maaottelunsa hän pelasi MM-karsintaottelussa Aregntiinaa vastaan maaliskuussa 2025.

## Lähteet
Erkki Kunttu

**Erkki Kunttu** (22. kesäkuuta 1924 Viipurin mlk – 8. maaliskuuta 2015 Helsinki) oli suomalainen balettitanssija, tanssitaiteilija ja tanssinopettaja.

Viipurin maalaiskunnan Yläsommeessa syntynyt Kunttu aloitti uransa Suomen Kansallisoopperan balettikoulussa vuonna 1950, jonka jälkeen hän oli kiinnitettynä Suomen Kansallisoopperaan 1952–1958 ja 1960–1964. Vuosina 1958–1960 Kunttu oli vierailijana Helsingin Operettiteatterissa. Vuosina 1964–1982 hän piti omaa baletti- ja tanssikoulua Helsingissä ja Porissa. Kuntun oppilaisiin lukeutui muun muassa Jorma Uotinen. Vuosina 1969 ja 1974-1975 Kunttu opiskeli New Yorkissa klassisen baletin pedagogiikkaa ja anatomiaa Raoul Gelabertin johdolla.

Kunttu kuului muun muassa Suomen Tanssitaiteilijain Liiton hallitukseen ja toimi Suomen Tanssipedagogien Yhdistyksen puheejohtajana. Vuonna 1982 hänelle myönnettiin valtion taiteilijaeläke.

## Filmografia
**[[Mä oksalla ylimmällä]]* (1954)
**[[Pessi ja Illusia]]* (1954)
**[[Juha]]* (1956)

## Lähteet

## Aiheesta muualla
*
Juho Kustaa Palomaa

**Juho Kustaa Palomaa**, vuoteen 1906 **Grönroos**  (3. toukokuuta 1871 Hämeenlinna – 21. elokuuta 1953 Helsinki) oli suomalainen kuurojen ja mykkien opettaja, koulunjohtaja ja virkamies.

Palomaan vanhemmat olivat vanginvartija Karl Gustaf Grönroos ja Maria Henrikka Nylund. Palomaa valmistui kansakoulunopettajaksi 1893 ja suoritti kuuromykkien koulun opettajatutkinnon 1896. Hän oli Kuopiossa kuuromykkien koulun opettaja 1895–1898 ja Turussa 1898–1932. Hän oli siellä myös kuuromykkien opettajien valmistuslaitoksen opettaja 1924–1928. 

Palomaa toimi Mikkelissä kuuromykkien koulun johtajana 1932–1935 ja oli kouluhallituksen kuuromykkien ja sokeainopetuksen vt. tarkastaja 1935–1940. Hänellä oli myös useita oman alansa ja muita asiantuntija- ja luottamustehtäviä ja hän oli *[[Kuurojen ja sokeain koulu|Aistivialliskoulun]]* toimitussihteeri 1924–1925 ja lehden toimittaja usean vuoden ajan.

## Lähteet
Apóstolos Tzitzikóstas

**Apóstolos Tzitzikóstas** (, s. 2. syyskuuta1978) on kreikkalainen poliitikko. Joulukuusta 2024 alkaen hän on EU-komissaari Von der Leyenin II komissiossa toimialanaan kestävä liikenne ja matkailu.

Tzitzikóstas on opiskellut Ateenassa, Washingtonissa ja Lontoossa, missä hän suoritti maisterintutkinnon julkishallinnon alalta. Hänellä on ollut oma luomumaitoa tuottava yritys Thessalonikissa.

## Lähteet

## Aiheesta muualla
Itsenäisyyden palatsi

**Itsenäisyyden palatsi** voi tarkoittaa seuraavia:

* Itsenäisyyden palatsi, kongressikeskus Minskissä, Valko-Venäjällä
* Itsenäisyyden palatsi, rakennus Astanassa, Kazakstanissa
* Itsenäisyyden palatsi, rakennus Ašgabatissa, Turkmenistanissa
* Itsenäisyyden palatsi, rakennus Hồ Chí Minhin kaupungissa, Vietnamissa.
Tiibetiläinen kulttuuri

**Tiibetiläinen kulttuuri** on Tiibetin alueen ja tiibetiläisten heimojen kulttuuri. Se on saanut vaikutteita kiinalaisesta ja intialaisesta kulttuurista. Sille ovat ominaista muun muassa luontoon liittyvät uskomukset, kuten joidenkin vuorien pitäminen pyhinä. Tiibetiläinen arkkitehtuuri on värikästä ja koristeellista. Tiibetiläisiin perinteisiin kuuluvat legendatarinat, seremoniat ja rituaalit. Tiibetin buddhalaisuuteen liittyvät pyhiinvaellukset. Pyhiä paikkoja ovat Jokhang-temppeli ja Potala-palatsi. Tiibetinbuddhalaisuus syntyi 2&nbsp;600 vuotta sitten; sen suuntauksista vajrayana on vaikuttanut enimmäkseen Intiassa, kun taas theravada levisi eteläisessä Aasiassa ja mahayana pohjoisempana. Tiibetin buddhalaisuuden muotoutumiseen vaikuttaneita opettajia ovat olleet 1000-luvulla elänyt Marpa ja 300 myöhemmin elänyt ensimmäinen Dalai-Lama. Nykyisiä tiibetin buddhalaisuuden koulukuntia ovat nyingma, sakya, kagyű ja gelug.

## Kielet
Tiibetin alueen kielet ovat paljolti itäisen Keski-Aasian kieliä. Virallisia kieliä Tiibetin alueella ovat tiibet ja mandariinikiina. Muita kieliä ovat dzongkha, sikkim, šerpa ja ladakhi.

## Taide
Tiibetiläinen kuvataide on buddhalaista taidetta eli siihen vaikuttaa paljolti buddhalaisuus. Sitä säätelevät tarkat säännöt. Maalaukset ja patsaat esittävät olentoja, jotka ovat kokeneet valaistumisen, jumaluuksia ja guruja. Tiibetiläiseen musiikkiin kuuluvia soittimia ovat kumisevat kulhot ja kupit. Tiibetiläisen tanssin eräs muoto on luurankotanssi, johon liittyy buddhalaisuuden rituaali.

## Keittiö
Tiibetiläisessä keittiössä käytetään paljon proteiinipitoisia aineksia, jotka auttavat kestämään Tiibetin alueen kylmää ja kuivaa ilmastoa. Pääasiallisia ruoka-aineita ovat liha ja maito. Liha on usein lampaan-. naudan- tai jakinlihaa. Kalaa syödään harvoin. Yleinen ruoka on paahdetusta ohrajauhosta ja jakinvoista tehty tsampa. Makkaroiden raaka-aineina käytetään lihan lisäksi sisäelimiä. Maitoa keittämällä ja jähmettämällä tehdään maitorahkaa, jota syödään sellaisenaan tai käytetään sämpylöiden valmistukseen. Tyypillisiä juomia tiibetiläisessä keittiössä ovat voitee ja makea tee.

## Lähteet
Iso Sakalammi

**Iso Sakalammi** on järvi Porin Noormarkussa Satakunnan maakunnassa. Iso Sakalammi kuuluu Karvianjoen vesistöön. Vesialaltaan 12 hehtaarin kokoinen järvi laskee vetensä Noormarkunjokeen.

## Lähteet
Perttu Kenttäaho

**Perttu Kenttäaho** (s. 28. elokuuta 2007) on suomalainen pesäpalloilija. Kenttäaho edustaa Superpesiksessä pelaavia Kouvolan Pallonlyöjiä. Hänen kasvattajaseuransa on Jokioisten Koetus. Kenttäaho saavutti SM-pronssin kaudella 2024.  Hän pelaa sisäpelissä etenijänä tai vaihtajana ja ulkokentällä kopparina. Kenttäaho on pelannut kolme Superpesiksen runkosarjan ottelua. Näissä otteluissa hän on tuonut yhden juoksun ja kerännyt viisi kärkilyöntipistettä. Tilastot päivitetty kauden 2024 jälkeen.

## Lähteet
Vehkajärvi (Pori)

**Vehkajärvi** on pieni, noin 1,5 hehtaarin kokoinen järvi Harjakankaan kylässä nykyään Poriin kuuluvassa Noormarkussa. Järveen ohjautuu vettä läheisiltä suoalueilta, ja järvi laskee ojaa pitkin vetensä Eteläjokeen.

## Lähteet
Hadja Lahbib

**Hadja Lahbib** (s. 21. kesäkuuta 1970) on belgialainen journalisti ja poliitikko. Joulukuusta 2024 alkaen hän on EU-komissaari Von der Leyenin II komissiossa toimialanaan yhdenvertaisuus,  varautuminen ja kriisinhallinta.

Lahbib on opiskellut viestintää ja toiminut aiemmin pitkään toimittajana Belgian yleisradioyhtiössä RTBF:ssä. Hän oli Belgian ulkoministeri 2022–2024.

## Lähteet
Niklas Puistola

**Niklas Puistola** (s. 5. marraskuuta 2004 Tampere) on suomalainen jääkiekkopuolustaja, joka pelaa Ruotsin kolmanneksi korkeimmalla sarjatasolla HockeyEttan-joukkue Tranåsissa. Hän pelasi 20-vuotiaaksi asti hyökkääjänä.

## Ura
### Seuraura
Puistola on Pirkkalan Pingviinien kasvatti. Hän siirtyi 13-vuotiaana Tapparaan. Kaudella 2019–2020 Puistola pelasi seuran C-nuorten lisäksi myös lainalla HC Nokian C-nuorissa. Kauden 2021–2022 päätteeksi hän voitti Tapparassa U18 SM-pronssia. Kaudella 2022–2023 Puistola voitti U20 Suomen-mestaruuden. Kaudella 2023–2024, tammikuussa 2024 hänen pelipaikkansa vaihtui hyökkääjästä puolustajaksi. Puistola voitti kauden päätteeksi U20 SM-pronssia.

Kaudella 2024–2025 Puistola oli tehoilla 6+22=28 Tapparan tehokkain puolustaja ja kolmanneksi paras pistemies. Hän jakoi koko U20 SM-sarjan puolustajien pistepörssin kahdeksannen sijan Lukon Jasper Valtasen kanssa. Hän debytoi kauden aikana myös Tapparan SM-liigajoukkueessa, jossa Puistola pelasi yhdeksän runkosarjaottelua tehden yhden syöttöpisteen. Hän teki liigadebyyttinsä 27. joulukuuta 2024 JYPiä vastaan. Puistola merkittiin Tapparan seitsemänneksi puolustajaksi. Hän sai ottelussa jääaikaa 11.50 minuuttia. Puistolalle merkittiin myös teholukema +1.

Puistola siirtyi kaudeksi 2025–2026 vuoden mittaisella sopimuksella Ruotsin kolmanneksi korkeimmalle sarjatasolle HockeyEttan-joukkue Tranåsiin.

## Muuta
Puistolan isoveli Patrik pelaa hyökkääjänä Ruotsissa SHL-liigan Örebrossa. Veljesten isä Pasi Puistola on vuoden 2011 maailmanmestari, joka pelasi omalla urallaan puolustajana pudotuspelit mukaan lukien yhteensä 670 SM-liigaottelua sekä yhteensä 338 ottelua Ruotsin Elitserienissä ja kaksi kautta KHL:ssä. Hän toimii nykyään Sveitsin National Leaguessa SC Bernin apuvalmentajana.

Niklas Puistola valmistui merkonomiksi vuonna 2023.

## Tilastot

## Lähteet
*
*
*

### Viitteet
Dora: Kadonnut kaupunki

**Dora: Kadonnut kaupunki** () on 2019 yhdysvaltalainen seikkailukomedia, jonka on ohjannut James Bobin ja kirjoittanut Nicholas Stoller ja Matthew Robinson, Stollerin ja Tom Wheelerin suunnittelemasta tarinasta.
Iso-Invatna

**Iso-Invatna** on Karvianjoen vesistöön kuuluva keskikokoinen järvi nykyään Poriin kuuluvassa Noormarkussa Finpyyn ja Rudanmaan kylien välisessä maastossa. Järveen ohjautuu ojien kautta vettä Ahvenlammista ja läheisiltä suoalueilta, kuten Pehkusuolta. Iso-Invatna laskee vetensä ojan kautta sen pohjoispuolella virtaavaan Noormarkunjokeen.

## Lähteet
Kirjallisuusvuosi 2025

**Kirjallisuusvuosi 2025** käsittelee vuoden 2025 tärkeitä kirjallisuuden tapahtumia, uutisia ja julkistuksia.

## Tapahtumia

* 3.–5. lokakuuta – Turun kirjamessut
* 23.–26. lokakuuta – Helsingin kirjamessut

## Julkaisuja
* Topi Borg &ndash; *[[Normaaliusrodeo]]*
* Suzanne Collins &ndash; *[[Nälkäpeli: Elonkorjuun sarastus]]*
* Fabcaro & Didier Conrad &ndash; *[[Asterix Lusitaniassa]]*
* Virginia Giuffre &ndash; *[[Nobody's Girl]]*
* Timo Hellenberg ja Pekka Visuri &ndash; *[[Tulilinja – Ukraina ja uusi maailmanjärjestys]]*
* Rauno Hietanen &ndash; *[[Isosedän pakomatka]]*
* Sanna Marin &ndash; *[[Toivo on tekoja]]*
* Reijo Mäki &ndash; *[[Tyynysotamies]]*
* Ville Mäkipelto, Juha Pakkala ja Raimo Hakola &ndash; *[[Jumalan synty|Jumalan synty: Isän ja pojan kätketty historia]]*
* Sauli Niinistö &ndash; *[[Kaikki tiet turvaan]]*
* Sakari Nupponen &ndash; *[[Pizzeria nimeltä Suomi]]*
* Ulla Onerva &ndash; *Hattaradilemma*
* Beata Rodas &ndash; *Paqpan maailma. Väritä jännät reissut!*
* Satu Rämö &ndash; *Tinna*
* Hannu Salmi &ndash; *[[Frans Leijon – Kuurosokean ihmeellinen elämä]]*
* John Scalzi &ndash; *[[When the Moon Hits Your Eye]]*
* Rebecca Yarros &ndash; *[[Myrskynsilmä (Rebecca Yarrosin kirja)|Myrskynsilmä]]*
* Eliezer Yudkowsky ja Nate Soares &ndash; *[[If Anyone Builds It, Everyone Dies]]*
* Tuomas Äystö &ndash; *[[Paholaisen perilliset]]*

## Palkintoja
; August-palkinto
* Kaunokirjallisuus
** Lina Wolff – *Liken vi begravde*
* Tietokirjallisuus
** Bea Uusma – *Vitön*
* Lasten- ja nuortenkirjallisuus
** Fabian Göranson – *Klara*
; Booker-palkinto
* David Szalay – *Flesh*
; Georg Büchnerin palkinto
* Ursula Krechel
; Goncourt-palkinto
* Laurent Mauvignier – *La Maison vide*
; Ingeborg Bachmann -palkinto
* Natascha Gangl
; Kaunokirjallisuuden Finlandia-palkinto
* Monika Fagerholm – *Döda trakten/Kvinnor i revolt (Eristystila/Kapinoivia naisia)*
; Lasten- ja nuortenkirjallisuuden Finlandia-palkinto
* Tomi Kontio – *Koira nimeltään Kissa hyvästelee ystävän*
; Nobelin kirjallisuuspalkinto
* László Krasznahorkai
; Pulitzerin kaunokirjallisuuspalkinto
* Percival Everett – *James*
; Runeberg-palkinto
* Pirkko Saisio – *Suliko*
; Strega-palkinto*'
* [[Andrea Bajani]] – *L’anniversario*
; [[Tietokirjallisuuden Finlandia|Tietokirjallisuuden Finlandia-palkinto]]
* [[Paavo Teittinen]] – *Pitkä vuoro – Kuinka moderni orjuus juurtui Suomeen*
; [[Women’s Prize for Fiction]]
* [[Yael van der Wouden]] – *The Safekeep''

## Lähteet
Musiikkivuosi 2025

**Musiikkivuosi 2025** käsittelee vuoden 2025 tärkeitä musiikkitapahtumia, uutisia ja julkistuksia.

## Tapahtumia
* Emma-gaala 2025
* 8. joulukuuta: Jean Sibeliuksen päivä

## Julkaisuja
* The Halo Effect: *[[March of the Unheard]]*
* Lacuna Coil: *[[Sleepless Empire]]*
* Dream Theater: *[[Parasomnia]]*
* Lady Gaga: *[[Mayhem (albumi)|Mayhem]]*
* Epica: *[[Aspiral]]*
* Lordi: *[[Limited Deadition]]*
* Cradle of Filth: *[[The Screaming of the Valkyries]]*
* Arch Enemy: *[[Blood Dynasty]]*
* Bloodywood: *[[Nu Delhi]]*
* Bleed From Within: *[[Zenith (albumi)|Zenith]]*
* Ancient Bards: *[[Artifex]]*
* Ghost: *[[Skeletá]]*
* Eluveitie: *[[Ànv]]*
* Waltari: *[[Nations’ Neurosis]]*
* Katatonia: *[[Nightmares as Extensions of the Waking State]]*
* Lorde: *[[Virgin (albumi)|Virgin]]*
* Justin Bieber: *[[Swag]]*
* Behemoth: *[[The Shit ov God]]*
* Volbeat: *[[God of Angels Trust]]*
* Hayley Williams: *[[Ego Death at a Bachelorette Party]]*
* Suotana: *[[Ounas II]]*
* In Mourning: *[[The Immortal]]*
* Sabrina Carpenter: *[[Man’s Best Friend]]*
* Paradise Lost: *[[Ascension (Paradise Lostin albumi)|Ascension]]*
* Helloween: *[[Giants & Monsters]]*
* Amorphis: *[[Borderland]]*
* Orbit Culture: *[[Death Above Life]]*
* Bloodred Hourglass: *[[We Should Be Buried Like This]]*
* Taylor Swift: *[[The Life of a Showgirl]]*
* Haloo Helsinki!: *[[Voiko enkelitkin eksyä]]*
* Battle Beast: *[[Steelbound]]*
* Omnium Gatherum: *[[May The Bridges We Burn Light The Way]]*

## Kilpailuja
* Uuden Musiikin Kilpailu 2025
* Eurovision laulukilpailu 2025
* Söngvakeppnin 2025

## Hajonneita yhtyeitä
* Sepultura lopettaa jäähyväiskiertueensa jälkeen
* Black Sabbath soitti viimeisen konsertin

## Lähteet
Kommerinjärvi

**Kommerinjärvi** on Karvianjoen vesistöön kuuluva järvi Kairilan kylässä Noormarkussa Porissa Satakunnan maakunnassa. Järvi saa vetensä suoalueilta kuten Kiimanevalta ja Isonevalta ja laskee läheiseen Vähäjärveen. Kommerinjärvi kuuluu Lavian Karhijärveen laskevan Suodenjoen valuma-alueeseen. Järven pinta-ala on 14 hehtaaria.
## Lähteet
Antonio Roma

**Antonio Roma** (13. heinäkuuta 1932 Villa Lugano, Buenos Aires, Argentiina – 20. helmikuuta 2013) oli argentiinalainen jalkapallomaalivahti. Hän oli pituudeltaan 179-senttimetrinen.

Roma edusti urallaan seuratasolla Ferroa ja Boca Juniorsia, jonka kanssa hän voitti viidesti Argentiinan pääsarjamestaruuden kausina 1962, 1964, 1965, 1969 ja 1970.

Roma liittyi Argentiinan A-maajoukkueeseen heinäkuussa 1960 ja pelasi joukkueessa 42 ottelua. Merkittävimpänä hän voitti Copa Américan kaudella 1956–1957. Hän kuului joukkueen kokoonpanoon MM-kilpailuissa 1962 ja 1966.

## Lähteet

## Aiheesta muualla
Painonjärvi (Pori)

**Painonjärvi** on Karvianjoen vesistöön kuuluva järvi Kairilan kylässä Porin Noormarkussa Satakunnan maakunnassa. Järvi kuuluu Suodenjoen valuma-alueeseen.

## Vesistösuhteet
Painonjärveen kerääntyy vesiä useista vesistä, kuten Vähä Särkijärvestä, Alinenlammista, Ylisestä Tervalammista yms. Nykyisin Painonjärvi laskee ojaa pitkin Suodenjokeen ja edelleen Lavian Karhijärveen kuuluen näin Suodenjoen valuma-alueeseen. Painonjärven järvinumero on 36.095.1.001.

## Vesistöhistoriaa
Alkujaan Painonjärvi laski Lassilanjokeen ja kuului Lassilanjoen valuma-alueen Lassilan alaosan alueeseen. 1830-luvulla silloinen Painon talon isäntä halusi alkaa kuivattaa tilansa maita. Luvan saatuaan hän kaivoi 1860-luvulla järvestä uuden ojan niin, että nykyään Painonjärvi laskee Suodenjokeen. Näin jakovaihe Lassilanjoen valuma-alueella muuttui Lassilanjoen alaosan alueesta Suodenjoen valuma-alueeksi.

## Maantiede
Painonjärven koko on 25 hehtaaria , korkeus 58 mpy  ja rantaviivan pituus noin 2,8 kilometriä. Painonjärvi sijaitsee yhdystie 2600:n läheisyydessä kairilalaisen Painon talon eteläpuolella.

## Mataloituminen ja umpeenkasvu
Ympäristönä melko karu Painonjärvi on rehevä ja humusvetinen. Järvi on laajalti soistunut. Luhta-alueet ovat laajoja ja järveltä löytyy ruoko-, sara-, ja ruoholuhtia. Puustoisempia luhtia ovat paju- ja koivuluhdat. Osa luhdista on luonnontilaisia. Luhta-alueella on noin 1,2 hehtaarin kokoinen Painonjärven entinen saari, jossa kasvaa lehtimetsää.

Kasvillisuus on muutenkin tyypillistä rehevöityneelle järvelle. Painonjärvellä kasvavat mm. keltakurjenmiekka, vesikuusi, pohjanlumme, ulpukka, uistinvita, kilpukka, vehka, leveäosmankäämi sekä viilto-, pullo- ja jouhisara.

## Linnusto ja luontoarvot
Painonjärvellä elää majavia. Linnuista Painonjärvellä pesivät ainakin naurulokki, kalalokki, telkkä ja kalatiira.

Järvellä on luontonsa puolesta edellytyksiä toimia hyvänä lintujärvenä. Kosteikkolinnuston yleinen taantuminen lienee heikentänyt tämänkin lintuveden arvoa, vaikka Painonjärvi on lähiseudun järvistä monimuotoisin.

## Lähteet
Erkki Nyman

**Erkki Anders Nyman** (8. syyskuuta 1897 – 28. joulukuuta 1939 Helsinki) oli suomalainen tehtaanjohtaja ja Helsingissä toimineen A. A. Nymanin konepajan omistaja ja johtaja.

Erkki Nyman kävi viisi luokkaa Lucina Hagmanin yhteiskoulua ja suoritti Helsingin teollisuuskoulun ja ruotsalaisen teknillisen opiston tutkinnot. Hän täydensi opintojaan Svenska Gasaccumulatorin tehdaslaitoksissa Ruotsissa. Isänsä Anders Alfred Nymanin (s. 1864) kuoltua vuonna 1920 hän tuli tämän 1886 perustaman A. A. Nymanin konepajan johtoon. Konepaja valmisti merenkulku-, posti- ja lennätinhallituksille muun muassa majakoita, postilaatikoita y.m. Lisäksi valmistettiin sairaalakalustoja, teknillisiä kojeita ja koneita sekä suoritettiin erilaisia töitä puhelinteknillisellä alalla. Nymanin konepajassa rakennettiin 1928 ensimmäinen Sääski-mallinen lentokone. Konepaja sijaitsi Meritullinkatu 11:ssa (entinen Konstantininkatu) Kruununhaassa, vuosina 1911–1916 sillä oli konepaja ja valimo myös Malmilla.

Suomen sisällissodan aikana Nyman kävi Vöyrin sotakoulun ja otti osaa useihin sodan taisteluihin. Myöhemmin hän oli mukana suojeluskuntatyössä. Nyman kuului muun muassa Helsingin käsityö ja tehdasyhdistyksen johtokuntaan, oli useiden talojen isännöitsijänä ja Suomen Käsityöläis-Osakepankin tilintarkastajana.  Hän oli myös tunnettu moottorivene- ja autourheilija.

Erkki Nyman kuoli 42-vuotiaana sydänkohtaukseen talvisodan ilmahälytyksen aikana Helsingissä joulukuun lopulla 1939. Erkki Nymanin kuoltua hänen yrityksensä toimi Oy A. A. Nyman Ab-nimisenä Erkki Nymanin lesken Jenny Nymanin johdolla.

## Lähteet
Alinenlammi

**Alinenlammi** on Karvianjoen vesistöön kuuluva keskikokoinen järvi Kairilan kylässä Porin Noormarkussa Satakunnan maakunnassa. Se kuuluu Suodenjoen valuma-alueeseen.

## Vesistösuhteet
Vetensä järvi saa Lamminjärvestä ja läheisiltä soilta. Alinenlammi laskee ojan kautta vetensä Painonjärveen, josta oja johtaa vedet Suodenjokeen ja edelleen Lavian Karhijärveen. Alinenlammin järvinumero on 36.095.1.012.

## Vesistöhistoriaa
Alkujaan Painonjärvi laski Lassilanjokeen ja kuului Lassilanjoen valuma-alueella Lassilanjoen alaosan alueeseen. 1830-luvulla silloinen Painon talon isäntä halusi alkaa kuivattaa tilansa maita. Luvan saatuaan hän kaivoi 1860-luvulla järvestä uuden ojan niin, että nykyään Painonjärvi laskee Suodenjokeen. Koska Alinenlammi laskee Painonjärveen, myös Alisenlammen jakovaihe Lassilanjoen valuma-alueella muuttui Lassilanjoen alaosan alueesta Suodenjoen valuma-alueeksi.

## Maantiede
Alinenlammi sijaitsee yhdystie 2600:n läheisyydessä sen pohjoispuolella. Järven pinnankorkeus on 59,8 metriä mpy. , koko noin 10 hehtaaria  ja rantaviivan pituus noin 15,5 kilometriä .

Alinenlammin etelä- ja itäreunalla on muutama huvila ja vakituista asutusta.

## Mataloituminen ja umpeenkasvu
Vanhan järvenlaskun vuoksi Alinenlammi on rehevä, laajalti suo- ja luhtarantainen; järveltä löytyy ruoko-, sara-, ja ruoholuhtia. Puustoisempia luhtia ovat paju- ja koivuluhdat. Osa luhdista on luonnontilaisia. Kasvillisuus on tyypillistä rehevöityneelle järvelle. Kasvillisuudessa on tavanomaisia rehevien järvien luhta- ja vesikasveja, kuten keltakurjenmiekka, vesikuusi, pohjanlumme, ulpukka, uistinvita, kilpukka, vehka, leveäosmankäämi sekä viilto-, pullo- ja jouhisara.

Alinenlammia on paikoin ruopattu ja rantoja raivattu.

## Linnusto ja luontoarvot
Majava on yleinen Alinenlammilla. Järvellä on havaittu linnuista ainakin nuolihaukka, kalatiira, kalalokki, telkkä ja sinisorsa. Alinenlammi on hyvä lintujärvi, sillä Alinenlammin upottavilla luhdillakin on kosolti sopivaa ruokailu- ja lisääntymisaluetta vaatelialle kosteikkolinnustolle.

## Lähteet
Aikakauskirja Genos

**Aikakauskirja Genos** on Suomen Sukututkimusseuran suku- ja henkilöhistorian julkaisusarja, joka ilmestyy neljä kertaa vuodessa. Se on ilmestynyt vuodesta 1930. Genos on luokiteltu Julkaisufoorumin tasoluokkaan JUFO 1 ja se noudattaa vertaisarvioitujen artikkelien osalta Tieteellisten seurain valtuuskunnan määrittelemiä edellytyksiä vertaisarviointitunnuksen käyttämiselle. Suomen Sukututkimusseuran jäsenet voivat lukea vapaasti Genoksen kaikki numerot vuodesta 1930 alkaen digitoituina verkossa SukuHaku-palvelun kautta.

## Lähteet

## Kirjallisuutta
*Genos. Henkilöhakemisto - Personregister 1930-1959. Suomen Sukututkimusseura 1963, 304 s. 
*Genos. Sisällys - Innehåll 1930-1979. Henkilöhakemisto - Personregister 1960-1979. Suomen Sukututkimusseura 1982, 277 s. 

## Aiheesta muualla
*Genos : sukutieteellinen aikakauskirja, vuoteen 1944 *digi.kansalliskirjasto.fi*
*SukuHaku digitoitu Genos Suomen Sukututkimusseuran jäsenpalvelussa
*Genoksen vanha artikkelihakemisto
Mahmudxoʻja Behbudiy

**Mahmudxoʻja Behbudiy** (30. tammikuuta 1874 [?] Samarkand – 1919 Qarshi) oli keskiaasialainen kansanvalistaja, kirjailija ja yhteiskunnallinen vaikuttaja. Hän oli yksi džadidismin nimellä tunnetun uudistusliikkeen johtajista.

Behbudiyn isä oli muslimipappi ja tarinan mukaan Ahmed Jasawin jälkeläinen. Hän opiskeli madrasassa ja työskenteli tuomarina ja muftina. Behbudiy teki vuosina 1899–1900 pyhiinvaelluksen Mekkaan käyden myös Egyptissä ja Turkissa. Palattuaan kotiin hän perusti uudenaikaisen koulun Samarkandin lähelle.

Vuosina 1903–1904 Behbudiy kävi Kazanissa ja Ufassa tutustumassa uudenaikaisiin muslimikouluihin ja solmimassa yhteyksiä tataarisivistyneistöön. Hän alkoi myös laatia ja julkaista oppikirjoja kouluja varten. Vuonna 1911 hän kirjoitti ensimmäisen uzbekkinäytelmän *Padarkush* (”Isänmurhaaja”), joka painettiin vuonna 1913 ja esitettiin Samarkandissa ja Taškentissa vuonna 1914.

Vuonna 1913 Behbudiy julkaisi uzbekin- ja tadžikinkielistä sanomalehteä *Samarqand* ja perusti samana vuonna etupäässä uzbekinkielisen aikakauslehden *Oyna* (”Peili”). Vuonna 1914 hän matkusti Istanbuliin, jossa hän tapasi džadidismin oppi-isän Ismail Gasprinskin. Behbudiy julkaisi lehdessään artikkeleita kielestä, kirjallisuudesta, historiasta ja kansallisista aiheista osallistuen myös politiikkaan ja vastustaen kommunismia.

Helmikuun vallankumouksen jälkeen vuonna 1917 Behbudiy vaati muiden maltillisten muslimijohtajien tavoin Turkestanille autonomiaa ja yhteiskunnallisia uudistuksia. Hän osallistui Venäjän ja Turkestanin muslimien edustajainkokouksiin ja oli mukana perustamassa Kokandin hallitusta vuodenvaihteessa 1918. Sen kukistuttua Behbudiy yritti tehdä yhteistyötä bolševikkien kanssa.

Behbudiy lähti maaliskuussa 1919 ulkomaanmatkalle, erään tiedon mukaan Turkestanin edustajaksi Versailles’n rauhankonferenssiin. Hänet vangittiin ja teloitettiin Qarshissa Buharan emiirin käskystä, mutta ilmeisesti myös bolševikeilla oli osuutta asiaan.

Behbudiy sai kuoltuaan erilaisia kunnianosoituksia, ja Qarshin kaupunki oli nimetty hänen mukaansa vuosina 1926–1937. Hän muuttui kuitenkin jo 1930-luvun alussa epähenkilöksi, jonka maine palautettiin kokonaan vasta 1980-luvun lopussa.

## Lähteet
Metomyyli

**Metomyyli** (C5H10SN2O2) on karbamaatteihin kuuluva orgaaninen yhdiste. Yhdistettä käytetään maataloudessa hyönteismyrkkynä.

## Ominaisuudet, valmistus ja käyttö
Huoneenlämpötilassa metomyyli on väritöntä kiteistä ainetta. Yhdiste liukenee veteen ja useisiin orgaanisiin liuottimiin esimerkiksi alkoholeihin, asetoniin, etyyliasetaattiin ja dikloorimetaaniin. Aineen myrkyllisyys hyönteisille perustuu koliiniesteraasientsyymien toiminnan estämiseen. Metomyyli on myrkyllistä myös ihmisille ja vaikuttaa hermoston toimintaan. Altistumisesta yhdisteelle voi seurata esimerkiksi huonovointisuutta, pääkipua ja lihaskouristuksia. 

Metomyylin valmistuksen ensimmäisessä vaiheessa etikkahappo reagoi metaanitioliin kanssa muodostaen tioesterin. Seuraava vaihe on oksiimin muodostus hydroksyyliammoniumsulfaatin kanssa ja viimeiseksi tapahtuu reaktio metyyli-isosyanaatin kanssa.
:
:
:

Metomyyli on laajakirjoinen hyönteismyrkky, jota käytetään esimerkiksi vihannesviljelmillä. Aineen käyttö Euroopan unionin alueella on ollut kiellettyä vuodesta 2019 alkaen.

## Lähteet

## Aiheesta muualla
Pitkäjärvi (Pori)

**Pitkäjärvi** on Karvianjoen vesistöön kuuluva keskikokoinen järvi Porin Laviassa Satakunnan maakunnassa. Järvi saa vetensä läheisestä Mulkkujärvestä sekä suoalueilta. Vetensä Pitkäjärvi laskee ojia pitkin Suodenjokeen. Pitkäjärven korkeus on 70 mpy  ja pinta-ala noin 14 hehtaaria .

## Lähteet
Häljarp

**Häljarp** on taajama Landskronan kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 4&nbsp;024 asukasta.

## Lähteet

## Aiheesta muualla
Ēriks Mateiko

**Ēriks Mateiko** (s. 18. marraskuuta 2005 Jelgava, Latvia) on latvialainen jääkiekkoilija, joka pelaa QMJHL-joukkue Saint John Sea Dogsissa. Hän toimii joukkueen kapteenina. Mateikolla on tulokassopimus NHL-seura Washington Capitalsin kanssa. Hän on pelipaikaltaan vasen laitahyökkääjä. Elite Prospects-sivuston NHL-varausoppaan mukaan Mateikolla on voimahyökkääjän ominaisuuksia.

## Ura
### Seuraura
Mateiko on HK Zemgalen kasvatti. Hän siirtyi juniorina sittemmin HK Ozolniekiin. Kaudeksi 2020–2021 Mateiko siirtyi Latvian kakkossarjatasolle SK Riika 17:n joukkueeseen, jossa hän pelasi seitsemän runkosarjaottelua. Mateiko pelasi siellä myös suurimman osan kaudesta 2021–2022, jolloin hän oli pudotuspeleissä joukkueen paras pistemies ja maalintekijä tehoilla 6+3=9. Mateiko debytoi myös Latvian pääsarja Optibet Hokeja Līgassa HS Riian joukkueessa, jossa hän pelasi 20 runkosarjaottelua tehopistein 6+7=13. Mateiko teki pääsarjadebyyttinsä vain 15-vuotiaana 11. syyskuuta 2021 vieraissa HK Dinaburgaa vastaan. Hän sai HS Riian 2–4-voittoon päättyneessä ottelussa myös syöttöpisteen Roberts Priževoitsin tekemään voittomaaliin. Ensimmäisen pääsarjamaalinsa Mateiko teki seitsemännessä ottelussaan 27. marraskuuta 2021 HK Dinaburgaa vastaan. Hän pelasi kauden aikana myös yhden ottelun HK Riian joukkueessa Venäjän nuorten sarja MHL:ssä.

QMJHL-joukkue Baie-Comeau Drakkar varasi Mateikon 108. pelaajana . Hän siirtyi joukkueeseen kaudeksi 2022–2023, jolloin Mateiko teki 62 runkosarjaottelussa tehot 16+20=36 ja viidessä pudotuspeliottelussa yhden maalin. Kaudella 2023–2024 hän nousi Drakkarin varakapteeniksi. Mateiko teki runkosarjassa 43 ottelussa tehot 23+20=43, joilla hän oli joukkueen paras maalintekijä ja toiseksi paras pistemies Peter Reynoldsin jälkeen. Mateiko pelasi kauden aikana myös CHL Top Prospects Gamessa. Hänen kautensa päättyi kuitenkin runkosarjan lopulla loukkaantumisen vuoksi.

Washington Capitals varasi Mateikon kolmannella kierroksella 90. pelaajana . Jo saman vuoden syyskuussa hän teki seuran kanssa kolmivuotisen tulokassopimuksen. Mateiko jatkaa kaudella 2024–2025 Drakkarin QMJHL-joukkueessa, jonka kapteeniksi hänet nimettiin.

### Maajoukkueura
Mateiko pelasi alle 20-vuotiaiden MM-kilpailuissa vuonna 2024 sekä alle 18-vuotiaiden MM-kilpailuissa vuosina 2022 ja 2023, joista jälkimmäisessä turnauksessa hän toimi Latvian kapteenina. Valmentajat valitsivat Mateikon joukkueen turnauksen yhdeksi kolmesta parhaasta pelaajasta.

Mateiko edusti Latvian alle 18-vuotiaiden maajoukkuetta myös Euroopan nuorten olympiafestivaaleilla vuonna 2021 ja World Junior A Challengessa vuonna 2022.

## Muuta
Mateikon isoveli Ņikita pelasi omalla urallaan puolustajana 12 KHL-ottelua Dinamo Riiassa kaudella 2020–2021. Hän pelasi myös 14 ottelua Latvian pääsarjatasolla ja kahtena kautena Mestiksessä.

## Tilastot

## Lähteet
*
*
*

### Viitteet